ඇෆ්ගන් කාන්තාවන් ඔවුන්ගේ ආරක්ෂාව උදෙසා රැකියාවල නිරත වීමෙන් වැළැක්විය යුතු බව තලෙයිබාන් සංවිධානය පවසනවා.තලෙයිබාන් ප්‍රකාශක 'සබියුල්ලා මුජායිඩ්' කාබුල් නුවර ඊයේ පැවති මාධ්‍ය හමුවක දී මේ බව ප්‍රකාශ කර තිබෙනවා.එය මීට පෙර පැවති තලෙයිබාන් පාලනයට වඩා තමන් නවීකරණය වී ඇති බව ප්‍රකාශ කරන ඇෆ්ගනිස්ථාන තලෙයිබාන්වරුන්ගේ පසුබෑමක් ලෙසයි සැලකෙන්නේ.1996 සිට 2001 දක්වා පැවති තලෙයිබාන් පාලන සමයේ දී කාන්තාවන්ට සේවා ස්ථාන තහනම් කෙරුණු අතර ඔවුන්ට පිරිමි පුද්ගලයෙකු නොමැති ව නිවසෙන් නික්මීම ද තහනම් වුණා.එමෙන්ම, ඇෆ්ගන් කාන්තාවන් මුළුමනින් ම සිරුර ආවරණය වන ඇඳුමින් සැරසිය යුතු බවට තලෙයිබාන්වරුන් එහි දී නියෝග කළා.